**PUSHIMET**

Pushimet e puntoreve jane te ndryshme dhe ndryshojne sipas vendit te punes, pra kompanite private, publike,shteterore , u japin punetoreve pushime te ndryshme, pushimet mund te ndryshojne edhe mbrenda nje kompanie nga faktore si: pervoja punes,lloji punes , roli punes… Mire po pushimet dhe mungesat kane nje Rregullore Dhe Ligje te cilat iu duhet te rrespektohen dhe vlejne ne pergjithesi.

**Ligjet per pushime dhe mungesat ne pune sipas** : **LIGJI NR. 03/L-212 I PUNËS**

**Nga Neni 12 per Vazhdimi i punësimit :**  
1. Vazhdimi i punësimit të të punësuarit, nuk konsiderohet si ndërprerje e marrëdhënies së punës, si në  
rastet e mëposhtme:  
1.1. pas shfrytëzimit të pushimit vjetor, pushimit mjekësor, pushimit të lehonisë ose çfarëdo  
pushimi tjetër të marrë në përputhje me ligjin;  
2. Vazhdimi i punësimit nga i punësuari nuk konsiderohet si i ndërprerë nga intervali kohor prej  
përfundimit të punësimit deri me rifillimin e serishëm të punësimit që nuk kalon intervalin kohor më shumë se dyzetepesë (45) ditë pune.

**Nga Neni 32 per Pushimi vjetor:**1. I punësuari gjatë çdo viti kalendarik ka të drejtë për pushim vjetor të paguar në një kohëzgjatje prej së paku katër (4) javë, pavarësisht a punon me orar të plotë apo të shkurtuar.   
2. Zgjatja e pushimit vjetor përcaktohet varësisht nga stazhi i punës, ku për çdo pesë (5) vite të përvojës së punës, shtohet një ditë pune.  
3. I punësuari i cili punon në punët dhe detyrat e punës për të cilat përkundër aplikimit të masave mbrojtëse nuk mund të mbrohet nga ndikimet e dëmshme, ka të drejtë në pushim vjetor në kohëzgjatje së paku prej tridhjetë (30) ditësh pune, për vitin kalendarik.  
4. Nënat me fëmijë deri në tri (3) vjeç si dhe prindi vetushqyes dhe personat me aftësi të kufizuara kanë të drejtë në pushim vjetor edhe për dy (2) ditë pune shtesë.  
5. Ditët e pashfrytëzuara të pushimit vjetor nuk mund të kompensohen me para, përjashtimisht kjo mund të bëhet kur marrëdhënia e punës i skadon të punësuarit.  
6. Punët dhe detyrat e punës sipas paragrafit 3. të këtij neni, do të përcaktohen me akt nënligjor të nxjerrë nga MPMS-ja.  
Ligji përcakton se në çdo vit kalendarik, i punësuari ka të drejtë në pushim vjetor në kohëzgjatje të përcaktuar me aktin e përgjithshëm dhe kontratës së punës, një minimum prej 20 ditë pune, me kusht që, kur përcaktimin e kohëzgjatjes së pushimit vjetor, java e punës si pesë ditë.

**Nga Neni 35 per Pushimi vjetor për herë të pare:**  
1. I punësuari i cili për herë të parë themelon marrëdhënie pune ose i cili nuk ka ndërprerje më tepër se pesë (5) ditë pune, fiton të drejtën për shfrytëzimin e pushimit vjetor pas gjashtë (6) muajsh të punës së pandërprerë, në proporcion me muajt e punuar.  
2. Paaftësia e përkohshme për punë sipas dispozitave për sigurimin shëndetësor dhe mungesa me pagesë nga puna, si dhe në rast të mungesës së arsyeshme nga puna, nuk konsiderohen ndërprerje në punë, sipas paragrafit 1. të këtij neni.   
3. I punësuari nuk mund të heqë dorë nga e drejta e shfrytëzimit të pushimit vjetor.

**Nga Neni 36 per Pjesa e pushimit vjetor në përpjesëtim me kohën e kaluar në punë:**  
1. I punësuari ka të drejtë, së paku një ditë e gjysmë (1.5) të pushimit, për çdo muaj kalendarik të kaluar në punë, nëse:  
1.1. në vitin kalendarik në të cilin për herë të parë ka themeluar marrëdhënie pune, nuk i ka gjashtë (6) muaj të punës së pandërprerë;  
1.2. në vitin kalendarik nuk e ka fituar të drejtën për shfrytëzimin e pushimit vjetor për shkak të ndërprerjes së marrëdhënies së punës.

**Nga Neni 37 per Orari i shfrytëzimit të pushimit vjetor:**  
1. Orarin e shfrytëzimit të pushimit vjetor e përcakton punëdhënësi në marrëveshje me punëtorin, në pajtim me këtë ligj, Aktin e Brendshëm të Punëdhënësit dhe Kontratën e Punës.  
2. Me rastin e caktimit të orarit për shfrytëzimit e pushimit vjetor, punëdhënësi mund të marrë parasysh kërkesën dhe vullnetin e arsyeshëm të punëtorit.  
3. Për intervalin kohor të shfrytëzimit të pushimit vjetor, i punësuari duhet ta njoftojë punëdhënësin më së paku pesëmbëdhjetë (15) ditë para fillimit të shfrytëzimit të pushimit vjetor.  
4. Me rastin e lejimit të pushimit vjetor, punonjësit i lëshohet vendim për orarin dhe kohëzgjatjen e pushimit vjetor më së paku pesë (5) ditë para fillimit të shfrytëzimit të pushimit vjetor.  
5. Pushimi vjetor mund të shfrytëzohet në dy (2) apo më shumë pjesë, në marrëveshje me punëdhënësin.  
6. Në qoftë se i punësuari e shfrytëzon në dy apo me shume pjesë pushimin vjetor, pjesa kryesore duhet të shfrytëzohet për së paku dhjetë (10) ditë pune të pandërprera gjatë një (1) vitit kalendarik. Pjesa tjetër e pushimit të pashfrytëzuar duhet të shfrytëzohet jo më vonë se 30 qershor të vitit të ardhshëm kalendarik.

**Nga Neni 38 per Kompensimi për mosshfrytëzimin e pushimit vjetor:**  
1. Të punësuarit nuk mund t’i mohohet e drejta në shfrytëzimin e pushimit vjetor .  
2. I punësuari që nuk e ka shfrytëzuar pushimin vjetor apo një pjesë të pushimit me fajin e punëdhënësit, ka të drejtë për ta shfrytëzuar atë pushim gjatë periudhës vijuese e cila i konvenon punëmarrësit, apo kompensim me të holla.  
3. Lartësia e kompensimit nga paragrafi 2. i këtij neni, caktohet varësisht nga kohëzgjatja e pushimit vjetor të pashfrytëzuar sipas të ardhurave të cilat i punësuari i realizon për muajin kur kompensohet .

**Nga Neni 39 per Mungesa nga puna me pagesë:**  
1. I punësuari ka të drejtë të mungojë nga puna me kompensim të pages:  
1.1. pesë (5) ditë në rast të martesës së tij;  
1.2. pesë (5) ditë në rast të vdekjes së anëtarit të ngushtë të familjes;  
1.3. tri (3) ditë për lindje të fëmiut;  
1.4. në rastet e tjera të përcaktuara me Kontratën Kolektive, Aktin e Brendshëm dhe Kontratën e Punës;  
1.5. një (1) ditë pune për çdo rast të dhënies vullnetare të gjakut.

**Nga Neni 59 per Kompensimi i pushimit mjekësor:**  
1. I punësuari në rast të sëmundjes ka të drejtë në pushim mjekësor të rregullt mbi bazën, deri në njëzet (20) ditë pune brenda një (1) viti me kompensim prej 100 % të pagës.  
2. I punësuari ka të drejtë në pushim mjekësor pa pagesë sipas nenit 40 të këtij ligji.  
3. I punësuari ka të drejtë në kompensim të pushimit mjekësor që është si pasojë e lëndimit ose sëmundjes profesionale në punë e cila ndërlidhet me kryerjen e punëve dhe të shërbimeve për punëdhënësin me kompensim prej 70 % të pagës së tij.  
4. I punësuari ka të drejtë në kompensim të pushimit mjekësor sipas paragrafit 3. të këtij neni në kohëzgjatje prej dhjetë (10) deri në nëntëdhjetë (90) ditë pune.  
5. Pagesa për kompensimin e pushimit mjekësor bie mbi punëdhënësin.  
6. Të drejtat e përcaktuara sipas këtij neni mund të parashihen edhe me Kontratën Kolektive, Aktin e Brendshëm, por në asnjë rast nuk duhet të jenë më të ulëta se sa të drejtat e parapara me këtë ligj.  
7. Dispozitat e këtij neni do të jenë të aplikueshme deri në kohën e hyrjes në fuqi të legjislacionit për mbrojtjen dhe kujdesin shëndetësor.

**Nga Neni 49per Pushimi i lehonisë:**  
1. Femra e punësuar gëzon të drejtën prej dymbëdhjetë (12) muajve, të pushimit të lehonisë.  
2. Me prezantimin e certifikatës mjekësore femra e punësuar mund ta fillojë pushimin e lehonisë deri në dyzetepesë (45) ditë para datës kur pritet të lindë. Në periudhën prej njëzetetetë (28) ditëve para dates kur pritet të lindë, punëdhënësi me pëlqimin e femrës shtatzënë, mund të kërkojë që ajo ta fillojë pushimin e lehonisë, nëse punëdhënësi mendon se femra e punësuar nuk është në gjendje t’i kryejë detyrat e saj.  
3. Gjashtë (6) muajt e parë të pushimit të lehonisë pagesa bëhet nga punëdhënësi me kompensim 70% të pagës bazë.  
4. Tre (3) muajt në vijim, pushimi i lehonisë paguhet nga Qeveria e Kosovës me kompensim 50% të pagës mesatare në Kosovë .  
5. Femra e punësuar ka të drejtë me këtë ligj që ta zgjasë pushimin e saj të lehonisë edhe për tre (3) muaj të tjera pa pagesë.   
6. Nëse lehona nuk dëshiron ta shfrytëzoj të drejtën në pushim të lehonisë nga paragrafi 4. dhe 5. i këtij neni, duhet ta lajmëroj punëdhënësin më së voni pesëmbëdhjetë (15) ditë para përfundimit të pushimit, nga paragrafi 3. i këtij neni.  
7. Babai i fëmijës mund të marrë të drejtat e nënës, nëse nëna vdes ose e braktis fëmijën para se të përfundojë pushimi i lehonisë.  
8. Të drejtat nga paragrafi 4. dhe 5. i këtij neni mund të barten te babai i fëmijës në marrëveshje me nënën.

**Nga Neni 34 per Pushimi vjetor në ditën e festave zyrtare:**  
1. Festat zyrtare që bien në ditë pune, sipas Ligjit për Festat Zyrtare në Republikën e Kosovës, nuk  
llogariten ditë të pushimit vjetor.  
2. Nëse i punësuari gjatë kohës së shfrytëzimit të pushimit vjetor sëmuret, koha e pushimit të lejuar  
mjekësor, nuk llogaritet në pushim vjetor.

Gjithashtu sipas rregullave kur nje Feste Zyrtare sipas dates se saj bie ne dite vikendi Pushimi si e shtune apo e diele dhe jo gjate diteve javore te punes, ajo dite Feste shtyhet per diten e rradhes se punes ,rrespektivisht si shembull kur nje Feste Zyrtare eshte diten e diele Pushimi do te jete i shtyre per te henen.

**REFERENCES:**

Linku 1 :<https://www.preshevajone.com/pushimet-te-drejtat-dhe-detyrimet-e-punonjesit-dhe-punedhenesit/>

Linku2: <https://library.fes.de/pdf-files/bueros/kosovo/09747.pdf>

Linku zyrtare i marrur nga Faqja e Ministrise sipas **LIGJI NR. 03/L-212 I PUNËS** :

<https://library.fes.de/pdf-files/bueros/kosovo/09747.pdf>

Ja dhe me poshte eshte paraqitur nje tabele ku jane te dhena Festat Zyrtare Ne Republiken e Kosoves per vitin aktual 2021 : 